《次宣州太守韵》
宋代·林宗放

肯将荷政削民庐，好把宽仁答乘舆。
襦袴胜夸今日富，春秋欣见有年书。
门施水薤何须尔，庭卧桁杨只晏如。
拟颂中和献天子，鲰生无语却踌躇。

作者简介：宁国府宣城人，字问礼。孝宗淳熙十四年进士。授潭州教授，改通州。州学旧刊《三谏集录》，载章惇奸状，惇之孙时为郡守，欲毁其板，宗放执不与。调太平州，四方学徒至者数百人。改知兰溪县，摧折豪强，奸吏屏气。以荐授广州通判，请祠禄归。